Diari Oficial de la Generalitat Valenciana


Sumari del DOGV 6980, del 07-03-2013 (2013/1651)

Notificació de la sentència dictada en el procediment de guarda i custòdia de fill menor número 615/2012.
---------------------------------------------------------------------------------------------------------

### Dades del document

Número de DOGV
:   6980

Data del DOGV
:   07-03-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/1651


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el procediment de guarda i custòdia de fill menor número 615/2012. [2013/1651]  
Família, guarda, custòdia i aliments de fill menor no matrimonial, no consensuat 000615/2012-L   
Demandant: Aida Maruja Cordóñez Jacho.  
Procuradora: Ana Araceli Moreno Garijo.  
Demandat: Nelson Fabián Enríquez Escobar.  
Procurador/a: -   
María Dolores Valle Contreras, secretària del Jutjat de Primera Instància número 24 de València, mitjançant este edicte faig saber que en les actuacions de família, guarda, custòdia i aliments de fill menor no matrimonial, no consensuat 000615/2012, a instàncies d'Aida Maruja Cordóñez Jacho, representada per la procuradora Ana Araceli Moreno Garijo, contra Nelson Fabián Enríquez Escobar, en situació de rebel·lia, en data 5 de febrer de 2013 s'ha dictat una sentència, que té la part dispositiva com es diu:   
«Dispositiva  
Que estime la demanda formulada per la procuradora Ana Araceli Moreno Garijo, en nom i representació d'Aida Maruja Cordóñez Jacho, contra Néstor Fabián Enríquez Escobar, i dispose les mesures següents:   
1. Que el fill menor quede sota la guarda i custòdia de sa mare, i la pàtria potestat serà compartida entre ambdós progenitors.   
2. Com a règim de visites, si no hi ha un acord entre els pares, el progenitor podrà tindre en companyia seua el fill els caps de setmana alterns, des de l'eixida del centre escolar els divendres (i si no hi ha col·legi, des de les 15.00 hores), fins a les 22.00 hores del diumenge, així com la meitat de les vacances escolars de Nadal, Pasqua i estiu, triant els anys imparells el pare i els parells la mare. Tant els caps de setmana com en els períodes de vacances, el pare haurà d'arreplegar el xiquet i tornar-lo al domicili matern. S'establix per als progenitors l'obligació de comunicar-se recíprocament qualsevol canvi de domicili d'ells, especialment durant les vacances, només a l'efecte d'informar l'altre progenitor del lloc on es troba el fill d'ambdós.   
  
3. La pensió alimentària en favor del fill menor serà a càrrec de Néstor Fabián Enríquez, que es fixa en la quantitat de 200 euros/mes, quantitat que haurà d'ingressar en el compte que designe la mare, en els cinc primers dies de cada mes, amb l'actualització d'acord amb les variacions de l'índex de preus de consum.  
4. Gastos extraordinaris: cada progenitor contribuirà a mitges en els gastos extraordinaris i de sanitat i educació que genere el fill menor.  
  
Cada part ha de pagar les costes processals produïdes a instàncies seues i les comunes a mitges. Notifiqueu la sentència al demandat rebel per mitjà d'un edicte que es remetrà al Diari Oficial de la Comunitat Valenciana.   
Mode d'impugnació: per mitjà d'un recurs d'apel·lació davant d'este Jutjat; no obstant això, es durà a efecte el que s'ha disposat. El recurs haurà d'interposar-se per escrit en el termini de 20 dies, amb la indicació de la infracció comesa segons el parer de la persona recurrent, i sense estos requisits no s'admetrà el recurs (arts. 451 i 452 de la LECn). Haurà d'efectuar-se la consignació de 50 euros en la clau 02 del compte de depòsits i consignacions d'este Jutjat, segons disposa la Llei Orgànica 1/2009, de 3 de novembre, i caldrà acreditar esta consignació, exceptuant-ne el cas d'aquells litigants que tinguen el benefici de justícia gratuïta. En cas de no efectuar-se el depòsit, este defecte serà esmenable en el termini de dos dies, i no s'admetrà a tràmit en cas que no s'esmene. Esta és la sentència que pronuncie, mane i firme.»  
I perquè valga de notificació de forma deguda a Nelson Fabián Enríquez Escobar, en rebel·lia, expedisc i firme este edicte.  
  
València, 5 de febrer de 2013.- La secretària: María Dolores Valle Contreras.